NaiveNeuron/SloPal huggingface dataset:
D. Jarjabek, poslanec: (2009-06-25):
Dámy a páni, dovolím si z toho miesta vyhlásiť, že by som bol veľmi rád a spokojný, keby aj v Slovenskej republike stačilo mať v ústave vetu o slovenčine ako štátnom jazyku a nepotrebovali by sme zložito vymedzovať, kedy sa používať musí, kedy má a kedy môže. Ale občania nášho štátu slovenskej i iných národností by sa dokázali riadiť zdravým rozumom, zmyslom pre korektnosť a citom pre konkrétnu situáciu. Keďže to tak nie je, musím so smútkom konštatovať, že predložený vládny návrh, upresňujúci a konkretizujúci ustanovenia zákona o štátnom jazyku a niektorých súvisiacich predpisoch, dnes skrátka potrebujeme. O návrhu sme zoširoka diskutovali aj vo výbore pre kultúru a médiá, čo má svoju logiku, keďže vo sfére nášho pôsobenia sa uskutoční významná časť jeho dopadov. Ako vidíte z návrhu pripomienok schválených v našom výbore, ale aj v ostatných výboroch Národnej rady Slovenskej republiky, ktoré sa novelizáciou zákona o štátnom jazyku zaoberali, členovia tohto poslaneckého grémia investovali do optimalizácie jednotlivých ustanovení množstvo energie a som rád, že sa môžem z tohto miesta poďakovať i predstaviteľom exekutívy, najmä ministrovi kultúry a jeho spolupracovníkom za to, že boli prístupní diskusii o alternatívnych riešeniach a vedeli sme v záujme dobrého riešenia nachádzať spoločnú reč. Som presvedčený, že schválením zákona s navrhnutými pripomienkami sa situácia s postavením štátneho jazyka stabilizuje a znormálni a že sa časom dostaneme naozaj do štádia, keď kultivovanie nášho štátneho jazyka budeme my všetci, občania Slovenskej republiky považovať za našu prirodzenú povinnosť a nebude treba legislatívne to nikomu pripomínať. Ďakujem za pozornosť. (Potlesk.)
A. Belousovová, podpredsedníčka NR SR: (2008-02-12):
návrhu skupiny poslancov Národnej rady Slovenskej republiky na vydanie zákona, ktorým sa mení zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov a o zmene niektorých zákonov . Návrh zákona ste dostali ako tlač 523, návrh na jeho pridelenie na prerokovanie výborom máte v rozhodnutí č. 520. Teraz dávam slovo predsedovi Národnej rady Slovenskej republiky pánovi Pavlovi Paškovi, aby za skupinu poslancov návrh zákona uviedol. Nech sa páči, pán predseda.
Karahuta, Jaroslav, poslanec NR SR (2022-11-08):
Upozorňujem členov výboru pre pôdohospodárstvo a životné prostredie, že rokovanie výboru je zajtra 13.30 h. Ďakujem.
Žitňanská, Lucia, podpredsedníčka vlády a ministerka spravodlivosti SR (2017-05-10):
Som si vedomá, že je po termíne. Veľmi krátko, chcela by som odpovedať pánovi poslancovi Baránikovi. K tým previerkam ja poviem len jednu vetu. Pán poslanec, ja si uvedomujem stav, v ktorom sa nachádzame, ale jednoducho veci, ktoré sa nespravili na začiatku 90. rokov, sa veľmi ťažko cez to, že by sme zmenili legislatívu, podarí vyriešiť nejakým zásahom výkonnej alebo zákonodarnej moci. Musíme pracovať predovšetkým na nových sudcoch, som o tom hlboko presvedčená. A pokiaľ ide o previerky, ja si myslím, Ústavný súd sa vyjadrí, budeme poznať mantinely a budeme vedieť s tou právnou úpravou pracovať. K vášmu pozmeňovaciemu návrhu, tak jak som povedala na výbore, pokiaľ ide o bod 8 pozmeňovacieho návrhu, to znamená odmeňovanie členov disciplinárnych senátov, nemám vôbec žiadny problém s týmto návrhom. A keď bude schválený, nemám s tým naozaj žiaden problém, ak je vyňatý na osobitné hlasovanie, nech sa páči. Z dôvodov, ktoré som uviedla, tie predchádzajúce body vášho pozmeňovacieho návrhu neviem podporiť. Ďakujem.
Vášáryová, Magdaléna, poslankyňa NR SR (2013-05-23):
Ďakujem, pán predsedajúci. Interpelujem pána ministra kultúry. Pán minister, ani poslanecký prieskum v ministerstve kultúry, ktorý sme uskutočnili v apríli a v máji s cieľom rozptýliť naše obavy o osud projektu digitalizácie kultúrneho dedičstva, nepriniesol požadované výsledky. V záujme zlepšovania transparentnosti použitia financií z európskych fondov vás žiadam a interpelujem vás, aby ste vysvetlili svoje konanie pred verejnosťou, prečo nie ste ochotný zverejniť dvanásť dodatkov zmluvy s TENDER MEDIA GROUP z roku 2010. Pokračujete v tejto zmluve, hoci bola právoplatne vypovedaná vaším predchodcom. Pokiaľ by ste v nej nepokračovali, nemáme dôvod sa zaujímať o jej dodatky. Ale pretože tvrdíte, že nemôžete rešpektovať jej vypovedanie, pretože by sme museli TMG vyplatiť veľké odstupné, majú slovenskí občania právo, ba povinnosť oboznámiť sa so všetkými dvanástimi dodatkami tejto zmluvy. Magda Vášáryová, poslankyňa.
Budaj, Ján, poslanec NR SR (2017-02-07):
Budem na predrečníka. Proces tvorby legislatívy, ktorý tu teraz sledujeme, je v Národnej rade jedným absurdným divadlom. Tu sa poslanci snažia vysvetliť často prázdnej sále, že dva a dva sú štyri. Niekedy to pojmú opačne: štyri sú dva a dva. Odpredu, odzadu, logickú vec. Na konci dňa čakáme opačné argumenty, tie nezaznejú. Tie nezaznejú, žiadne argumenty. O sedemnástej príde hodina hlasovania, odhlasuje sa, že dva a dva je päť, šesť alebo tri. Takisto bez argumentov a Národná rada v podobe absurdného divadla ide ďalej, pokračuje ďalej. Na druhý deň znovu prázdna sála, mlčanie, poslanci predložia nejaký návrh, ktorý je logický, ktorý odôvodní dva a dva sú štyri, z druhej strany nezaznie nič, o sedemnástej hodine sa odhlasuje, že dva a dva je osem. Takto na absurdné divadlo sa zmenilo rokovanie Národnej rady o závažných problémoch, ktoré sa dotýkajú občanov Slovenska. Napokon gastrolístky sú každodennosť, ktorú nachádzajú vo svojej peňaženke, a každodennosť, ktorá im buď robí potešenie alebo ich obťažuje, a rozhodnúť sa dá o tom, len keď zaznejú argumenty. Nie slová, ktoré zazneli pred chvíľou, že dalo by sa o tom baviť, ale nemá to cenu. Nie je iná scéna a tu to má cenu, tu sme za občanov a tu majú odznievať argumenty.
Sulík, Richard, predseda NR SR (2011-10-11):
Pán poslanec Dostál, ďalší rečník v poradí, nech sa páči. Tak, pán Kaník, treba sa prihlásiť. Tak ešte pán poslanec Kaník reaguje. Nech sa páči.
Pellegrini, Peter, predseda NR SR (2015-02-06):
Z rokovania sú stiahnuté tlače 1355, 1356 a 1357. Ja pevne verím, že z tohto už nebude donekonečna poslanecký folklór a budeme si presúvať tieto tlače zo schôdze na schôdzu. (Potlesk.) Treba zniesť aj hlasovanie pléna a je na poslancoch, ako o tlačiach budú hlasovať, a výsledok treba rešpektovať a nie kalkulovať a tieto témy prenášať zo schôdze na schôdzu. Ale, samozrejme, rešpektujem. Pevne verím, že novela rokovacieho poriadku sa v budúcnosti vysporiada aj s takýmito aktivitami. (Potlesk.) Pán poslanec Mičovský, máte procedurálny návrh? Nech sa páči.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 142, za 136, proti 0, zdržali sa 6, nehlasovali 0. Konštatujem, že uvedený návrh sme schválili. Pani spravodajkyňa, ďalšie návrhy.
Viskupič, Marián, poslanec NR SR (2020-12-01):
Ďakujeme pekne. Pán poslanec Kamenický, no tak ja, ja neviem, že chvíľami nás teda haníte za strašne vysoký deficit rozpočtu, potom chvíľami zas, že teda sme veľa neminuli, tak je to také, že asi čo sa kedy hodí, neviem. Ale len jedna vec z toho môže byť, buď bude vysoký deficit, alebo teda sú peniaze neminuté. Oboje naraz nejde. Daňový bonus. Áno, jasné, môže si ho uplatniť iba pracujúci človek, ale zároveň aj ja som v rozprave spomínal, pre deti rodičov nepracujúcich, z nízkopríjmových skupín, z marginalizovaných skupín majú stále nárok na obed zadarmo. Ten im nikto nezobral a tam je to zmysluplné, aby ten obed zadarmo mali, pretože majú problém si ho dovoliť. No, kúpeľníctvo. Ja sa k tomu ešte raz vrátim. Fakt si myslíme, že ak si jeden daňovník v jednom roku na základe kopy papierov teda z kúpeľov môže zvýšiť svoje proste daňové náklady o 50 euro, z čoho teda bude mať asi 9,5 eura reálnu úsporu a že to je správne a tak to má byť? No tak to je asi potom ale, ako máme rôzne pohľady, no. Veci by mali byť jednoduché a zmysluplné. Gastrolístky, už tu bolo povedané. Ja len spomeniem, pevne verím a som presvedčený, že ľudia vedia jesť aj bez gastráčov a so slobodou je, samozrejme, aj, aj prítomná aj zodpovednosť. Takže dajme ľuďom pekne priestor, aby si vedeli so svojimi financiami sami, sami rozhodovať o nich. No a výber DPH, ja by som sa rýchlo ešte k tomuto dostal. No, paradoxne aj pri dosť výraznom poklese ekonomiky je v podstate výber DPH oveľa lepší ako minulý rok. A možno to je... (Prerušenie vystúpenia časomerom.)
Laurenčík, Milan, podpredseda NR SR (2021-10-26):
Faktickú poznámku má aj pán poslanec Eduard Kočiš. Nech sa páči.
B. Bugár, podpredseda NR SR: (2006-01-31):
(Prerušenie rokovania o 13.04 hodine.) (Pokračovanie rokovania o 13.15 hodine.)
P. Hrušovský, predseda NR SR: (2003-02-27):
Panie poslankyne, páni poslanci, čas vyhradený na bod programu hodina otázok a odpovedí členom vlády vypršal. Ďakujem premiérovi aj ostatným členom vlády, ktorí odpovedali na otázky, ktoré položili páni poslanci. Prerušujem rokovanie na desať minút, budeme pokračovať o 15.20 hodine. (Rokovanie prerušené o 15.08 hodine.)
Laššáková, Jana, podpredsedníčka NR SR (2012-08-07):
Ďalším v rozprave prihláseným je pán poslanec Mikloško, pripraví sa pán poslanec Hlina.
M. Číž, podpredseda NR SR: (2007-12-11):
(Hlasovanie.) Prítomných 137 poslancov, za návrh 81 poslancov, proti 55 poslancov, zdržal sa 1 poslanec. Konštatujem, že Národná rada schválila návrh uznesenia k návrhu doplnku č. 1 k návrhu na použitie majetku Fondu národného majetku Slovenskej republiky v roku 2007 a návrhu na použitie majetku Fondu národného majetku v roku 2008. Teraz ešte poprosím pána poslanca Reháka, aby uviedol hlasovanie k návrhu rozpočtu nákladov na činnosť Fondu národného majetku Slovenskej republiky na rok 2008 , tak ako je to uvedené v tlači 461. Nech sa páči, pán poslanec.
Sulík, Richard, predseda NR SR (2011-10-11):
Ďakujem. S faktickými poznámkami sa prihlásili štyria poslanci. Uzatváram možnosť. Slovo má pani poslankyňa Dubovcová. Poprosím stlačiť procedurálny návrh, aby vás to deletlo. Nech sa páči, máte slovo.
Šutaj Eštok, Matúš, poslanec NR SR (2021-06-16):
Ďakujem za slovo, pán predsedajúci. Pán poslanec Šefčík, už vám to tu bolo povedané od kolegov. My dnes odvolávame vášho pána ministra vnútra, pána Mikulca, nie Roberta Fica. Ja viem, že ste posadnutý aj Robertom Ficom, aj Petrom Pellegrinim, ale prosím, tak urobte si ten test Ficom. Urobte si test Ficom a predstavte si, že za vlády Roberta Fica tu prebieha vojna policajtov. Predstavte si, že Robert Fico by dal zarobiť svojmu bratovi a otcovi, tak ako minister vnútra, poprípade ešte aj vlastnej setre, tak ako ministerka Kolíková. Predstavte si, že by Robert Fico minul 750 mil. eur na nezmyselné plošné testovanie. Predstavte si, že by dal zarobiť viac ako 50 mil. firme, kde chodia jeho deti do školy, a tá firma teraz ukázala čistý zisk takmer 4 mil. eur. Veď toto si predstavte, že by sa toto, toto stalo za vlády Roberta Fica. Predstavte si, že by za vlády Roberta Fica zomrelo 13-tisíc ľudí kvôli neschopnosti vlády. Urobte si ten test Ficom a predstavte si, čo by ste vtedy vy robili. Išli by ste zbúrať bránu na Úrade vlády. Ale tu, poslanci OĽANO, sedíte poslušne ako také hlasovacie automaty a budete pritakávať na všetko, čo urobí váš Igor Matovič, váš šéf. Pretože viete, že ste závislí od neho. Vy nie ste žiadne nezávislé osobnosti a obyčajní ľudia. Ste závislí od Igora Matoviča, pretože od neho závisí to, či budete pri najbližších voľbách na kandidátke. A, pán predsedajúci, je ozaj hanbou aj vašou, že tu nikto nebol celý ten čas, pretože parlament je nadradený vláde, a pokiaľ dobre si pamätáte, za minulého volebného obdobia sa nikdy nestalo, aby tu nesedel čo i len jeden člen vlády, keď sa odvolával akýkoľvek minister. Vždy to tu bolo zabezpečené. Ako vedúci Úradu vlády o tom niečo viem, pretože som sedel na vláde, kde chodili štátni tajomníci zastupovať na vládu, pretože si ctili parlament.... (Prerušenie vystúpenia časomerom.)
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 61 poslancov, proti 28 poslancov, zdržalo sa 52 poslancov. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz prosím určenú spravodajkyňu z ústavnoprávneho výboru pani poslankyňu Katarínu Tóthovú, aby uviedla hlasovanie v prvom čítaní o návrhu poslanca Národnej rady Slovenskej republiky Ivana Štefanca na vydanie zákona o účasti fyzických osôb a právnických osôb pri príprave všeobecne záväzných právnych predpisov (zákon o účasti verejnosti v legislatívnom procese) a o zmene a doplnení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (tlač 1039). Máte slovo, pani poslankyňa.
Osuský, Peter, poslanec NR SR (2012-06-20):
Ďakujem pekne, pani predsedajúca. Kolega Blanár, dopustili ste sa v tom zdôvodňovaní celkom reálnej chyby, keď ste povedali, že bohatá Bratislava verzus zvyšok Slovenska. Viete, ja som vicestarosta Starého Mesta, ktoré je veľmi bohaté na starých ľudí a medzi nimi sú mnohí starodôchodcovia. Vaša predstava o ekonomickej sile starodôchodcu, ktorý konal podobnú prácu v minulom režime, a takom istom dôchodcovi v Košiciach alebo v Žiline je zrejme veľmi scestná, ak si myslíte, že dôchodky starodôchodcov boli určované podľa ulice a miesta bydliska. To je totálny omyl, takže v tom ste vedľa ako jedľa. A potom o to ďalšie. Samozrejme, že je celkom veľkorysé a nepoznám samosprávu, ktorá, ak to štát zatiahne, nebude pekná pred svojimi klientmi domov opatrovateľskej sociálnej starostlivosti. Pochopiteľne pri plnom vedomí, že to štát uhradí, tak zvolí veľmi primerané a humánne sadzby. Tu ale budem hovoriť o inom aspekte, ktorý platí zrejme pre Košice, Žilinu i Bratislavu. Ako tu zaznelo vo vystúpení kolegu Brocku, existujú dôchodcovia, ktorí skutočne sú „potrební“, ktorí nemajú odkiaľ, ktorí nemajú deti, ktorí nemajú nijaký pomocný zdroj, no i tým by podľa bývalej predlohy ostávalo 38 euro, ber, kde ber. My ale pomáhame zo štátnych peňazí niesť kríž tým deťom, synom, ktorí dostali po svojich otcoch a matkách nádherné byty v Košiciach, Žiline i v Bratislave, ktorých by hladko mohli dofinancovať ich deti. My to skosíme socialisticky, ale potom všetky deti a vnúčatá tých starodôchodcov budú mať chudobnejšie školy, chudobnejšie výskumné laboratória na univerzitách a tie peniaze budú rozdelené neadekvátne... (Prerušenie vystúpenia časomerom.)
Danko, Andrej, podpredseda NR SR (2024-01-24):
Poslanec Hlina.
Laššáková, Jana, podpredsedníčka NR SR (2012-07-26):
Vyhlasujem rozpravu za skončenú. Chce k rozprave zaujať stanovisko navrhovateľ? Áno. Nech sa páči.
Laššáková, Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 142 poslancov, za návrh hlasovalo 83 poslancov, proti 9 bolo poslancov, zdržalo sa 46 poslancov, 4 poslanci nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Teraz poprosím ďalší návrh, pán spravodajca.
Pfundtner, Edita, poslankyňa NR SR (2011-03-30):
Ďakujem, pán predsedajúci. Vážený pán poslanec, keďže nemáte rád mýty, tak držme sa faktov. Ja som vždy úprimne rada, keď na pôde nášho zákonodarného orgánu počujem bez ohľadu na stranícku príslušnosť, že je úprimná snaha o dodržiavanie a zachovanie základných zásad práva. O to väčšie je moje sklamanie vtedy, keď pri tvorbe právnych predpisov dochádza k účelovým zmenám. Konkrétne aj vy, pán poslanec Maďarič, ešte ako minister kultúry ste urobili naozaj všetko pre to, aby súčasne platný a existujúci zákon o používaní jazykov národnostných menšín sa čo najviac oslabil. A v tejto súvislosti mi dovoľte upozorniť na jednu zmenu, ktorú ste zabezpečili pri novelizácii zákona o štátnom jazyku v roku 2009 v gescii vášho ministerstva. Je to zmena, ktorá je evidentne v rozpore so zásadou lex specialis derogat legi generali. To znamená, že konkrétnejší zákon deroguje všeobecnejší zákon. Je to jeden základný zásadný princíp, ktorý pochádza ešte z rímskeho práva. A znamená, že ak existuje rozpor medzi ustanoveniami dvoch právnych predpisov, tak vždy prednosť má ten špeciálny právny predpis pred všeobecným. V našom prípade v praxi by to znamenalo, že špeciálny zákon, teda zákon o používaní jazykov národnostných menšín, by mal mať prednosť pred zákonom všeobecným, teda pred zákonom o štátnom jazyku. To sa však nedeje. Nedeje sa to práve kvôli tomu, lebo vám sa podarilo touto zmenou dosiahnuť to, že do § 1 ods. 4 zákona o štátnom jazyku ste zabetónovali ustanovenie, ktoré hovorí o tom, že ak tento zákon, teda zákon o štátnom jazyku... (Prerušenie vystúpenia časomerom.)
P. Hrušovský, podpredseda NR SR: (2001-10-25):
M. Ftáčnik, minister školstva SR: Ďakujem pekne. Pán poslanec, položili ste vlastne tri témy, na ktoré by som chcel reagovať.
Bugár, Béla, podpredseda NR SR (2016-06-15):
Ďakujem, pani ministerka. Prosím vás, aby ste zaujali miesto určené pre navrhovateľov. Teraz dávam slovo členovi výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku prerokovania tejto správy vo výbore. Nech sa páči.
Blanár, Juraj, podpredseda NR SR (2021-06-22):
Vážení páni poslanci, panie poslankyne, máte možnosť sa prihlásiť s faktickou poznámkou, a preto vás poprosím, neovplyvňujte toho, čo práve hovorí. Môžete sa prihlásiť. Pán poslanec Eduard Kočiš, nech sa páči, ďalší s faktickou poznámkou na vystúpenie pána Tarabu.
Bugár, Béla, podpredseda NR SR (2019-10-28):
Počkajte, pán poslanec. Pani poslankyňa, počas hlasovania to sa fakt musí týkať hlasovania, áno? Zapnite mikrofón pani poslankyni Sárközy.
Sólymos, László, podpredseda vlády a minister životného prostredia SR (2018-11-29):
Ďakujem pekne, pani predsedajúca. Vážená pani poslankyňa, ďakujem veľmi pekne za otázku, ale pred tým, než vám odpoviem, by som rád reagoval na to, že nerozumiem, že z čoho vám vyplynulo, že Inštitút environmentálnej politiky neodporučil zaviesť zálohovanie PET fliaš. Tiež by som sa od vás rád dozvedel, či by ste radšej mali naďalej pohodené PET fľaše v prírode a v našich riekach, resp. či máte iné riešenie, ktoré dosiahne viac ako 90-percentnú recykláciu. A teraz zas späť k tej otázke. Inštitút environmentálnej politiky vo svojej štúdii nedáva odporúčanie, či zálohovať alebo nie. Inštitút odhadol, koľko by zavedenie a prevádzka zálohovania PET fliaš a plechoviek stála, a popísal ostatné prínosy a náklady. Kým o nákladoch zálohovania toho vieme povedať pomerne dosť, o environmentálnych prínosoch to neplatí. Dnes napríklad vieme, že plasty škodia ekosystémom, ale nevieme, aká je hodnota týchto negatívnych dopadov. Všetkým nám vadia pohodené plasty v lesoch, riekach či na uliciach, ale finančne vyjadriť túto zníženú hodnotu území je nemožné. A sú veci ako vplyv mikroplastov na zdravie, ktorých výskum je dnes len v začiatkoch, no už dnes viacerí bijú na poplach, že nemôžeme pokračovať v takejto miere znečisťovania prírody. Práve preto som sa rozhodol prijať rozhodnutie, po týchto analýzach, a ísť cestou zálohovania. Situáciu treba riešiť už teraz. V neposlednom rade Európska únia presadzuje zavedenie cieľa recyklácie 90 % plastových nápojových obalov uvedených na trh do roku 2025. Som presvedčený o tom, že nijako inak ako zálohovaním to nedosiahneme. Dnes niet žiadnej krajiny v Európskej únii, ktorá by triedeným zberom dokázala vyzbierať takéto množstvo fliaš. Takúto úroveň nedosahujú ani tie najlepšie krajiny, ako Rakúsko a Belgicko, ktoré majú triedený zber zavedený podstatne dlhšie a aj povedomie o životnom prostredí je v týchto krajinách ďalej ako u nás. Nepoznám žiadnu štúdiu, ktorá by preukázala, že zálohovanie znižuje množstvo ostatných vytriedených zložiek. Ani skúsenosti zo zahraničia tomu nenasvedčujú. Podľa dostupných dát ani v jednej krajine miera recyklácie plastových obalov po zavedení zálohovania neklesla. Práve naopak, rástla. Výnimkou je príklad Nemecka, kde po zavedení zálohovania v roku 2003 celková miera recyklovania plastov dočasne klesla. V rovnakom čase totiž nastala systémová zmena v organizácii rozšírenej zodpovednosti výrobcov, ako aj zásadné zvýšenie množstva energeticky zhodnoteného odpadu z obalov a z plastov. Kým v roku 2003 Nemecko energeticky zhodnotilo len necelých 47-tisíc ton plastových obalov, v roku 2005 to už bolo 200-tisíc. A od roku 2007 Nemci spaľujú 1 až 1,5 mil. ton plastových obalov ročne. Triedený zber teda bude fungovať ako doteraz a budú sa tu triediť iné typy PET fliaš a ostatné plasty. Naopak, príklad Litvy, ktorá zavádza zálohovanie do fungujúceho triedeného zberu tak isto ako my, ukazuje, že systém dosahuje skvelé výsledky tak v zbere, ako aj v recyklácii, a to aj v podobnej krajine, ako je Slovensko. Ďakujem pekne.
Duchoň, Daniel, poslanec NR SR (2014-10-21):
Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte mi predložiť za skupinu poslancov návrh na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony. Na účely konsolidácie verejných výdavkov v návrhu rozpočtu verejnej správy na roky 2015 až 2017 a s ohľadom na uplatnenie ústavného zákona č. 493 o rozpočtovej zodpovednosti sa navrhuje v roku 2015 ponechať platy a paušálne náhrady niektorých ústavných činiteľov Slovenskej republiky odmeňovaných podľa zákona č. 120 o platových pomeroch niektorých ústavných činiteľov Slovenskej republiky v znení neskorších predpisov na úrovni v roku 2014 určenej v roku 2011 s výnimkou sudcov Ústavného súdu a sudcov, u ktorých plat vychádza z úrovne určenej v roku 2012. Obdobne sa navrhuje nezvyšovať platy v roku 2015 ani tým, u ktorých je plat naviazaný na plat poslanca Národnej rady Slovenskej republiky, a navrhuje sa ponechať ich na úrovni určenej v roku 2011. Predmetný návrh zákona predpokladá v roku 2015 úspory výdavkov štátneho rozpočtu v sume 14,1 mil. eur. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Ďakujem, pán predsedajúci, skončil som.
M. Dzurinda, predseda vlády SR: (2005-06-30):
Po prvé mešká vicepremiér Csáky a po druhé myslím, že tak trošku môžem odpovedať, lebo včera ráno pred rokovaním vlády som sa s naším zastupiteľským zborom stretol. Každý rok všetci veľvyslanci na Slovensko prichádzajú a na ministerstve majú obsiahle rokovania. Takže, včera sme sa hodinu spolu rozprávali v prítomnosti ministra zahraničných vecí, a tak ako on, aj ja si veľmi želám, aby naše zastupiteľstvá vykonávali svoju rutinnú prácu štandardne bežne, kvalitne, ale chceme o mnoho viac. Chceme, aby boli aktívni a chceme, aby boli invenční. Chceme, aby sa naša diplomatická služba stále viac ekonomizovala, aby sme získavali stále viac investícií, aby vyhľadávali potenciálne možnosti spolupráce, aby propagovali Slovensko ako turisticky atraktívnu destináciu krajín. Takže, v tomto zmysle slova nepochybne tie predpoklady tú sú, alebo isté rezervy. Ale aj keď by ste pýtali každého veľvyslanca, tak vám povie, že má málo diplomatov, málo ľudí, ale myslím si, že to východisko alebo to riešenie je v kvalite, v tom, aby sme posielali do diplomacie na diplomatické posty kvalitných ľudí.
Pčolinský, Peter, podpredseda NR SR (2022-11-15):
S ďalšou faktickou z prihraničného okresu pán poslanec Šuca.
Šudík, Tomáš, poslanec NR SR (2021-11-23):
Ďakujem za slovo. Ja budem hovoriť taktiež z praxe a súhlasím s pánom Kremským, ja keď som pred pár rokmi prišiel niekedy na Okresný úrad v Humennom, som tam chodil pravidelne, tak som sa cítil ako na nejakom sneme SMER-u. Veď tam čo oddelenie, to bol člen strany SMER. Kľudne si môžte pozrieť, mestskí poslanci, ktorí boli v zastupiteľstve za stranu SMER, boli zároveň aj zamestnanci okresného úradu na vedúcich pozíciách. Teraz sa všetko zmenilo a ja rozprávam s tými zamestnancami, oni mi prídu: A vedúci na našom oddelení len celý deň hrá karty a všetko robíme zaňho. To sú akí odborníci na tých okresných úradoch? Čoho sa tu boja kolegovia, aby boli transparentné výberové konania na okresných úradoch na vedúcich? Ak je niekto odborník, tak vyhrá, ale je tam aj množstvo neodborných ľudí, ktorí tam boli politicky dosadení a o rodinných príslušníkoch ani nehovorím, v tom sa to plne hemží. Len taký príklad, rozprával som prednedávnom so starostom z okresu v Medzilaborciach a mi povedal, že, pán Šudík, s vašou vládou nesúhlasím, on je nominant SMER-u, ale prednostov máte trikrát lepších, ako sme mali my. A to je pravda. Ďakujem krásne. (Potlesk.)
Poliačik, Martin poslanec NR SR (2020-01-21):
Procedurálny návrh je zanechať tento bod v programe schôdze, pretože je povinnosťou vašou umožniť vykonanie rozhodnutia mandátovo-imunitného výboru. A ten poslanec, o ktorého ide, alebo poslankyňa, má mať možnosť sa ospravedlniť tak, ako mu výbor prikázal. Neni jediný dôvod, prečo by ste mali zase ignorovať rokovací poriadok a robiť si z tohto miesta holubník, pán predseda.
Laurenčík, Milan, podpredseda NR SR (2021-06-24):
Pán poslanec Ľuboš Krajčír, nech sa páči.
Raši, Richard, poslanec NR SR (2011-06-28):
Dobrý deň prajem. Vážený pán predseda, chcel by som požiadať, aby Národná rada prijala uznesenie, ktorým by zaviazala ministra zdravotníctva, aby predložil do 30 dní Správu o rušení lôžok poskytovateľov zdravotnej starostlivosti a návrh opatrení na zabezpečenie dostupnosti zdravotnej starostlivosti pre občanov Slovenskej republiky. Svoju požiadavku odôvodňujem. Rušenie lôžok zdravotnej starostlivosti prešlo a prichádza bez akejkoľvek odbornej diskusie, bez akejkoľvek analýzy, je nekoncepčným a nesystémovým riešením, vyvoláva obavy pacientov, obavy pacientov z dostupnosti zdravotnej starostlivosti z predlžovania čakacích listín. Prichádza zároveň s ním spolu nespokojnosť zdravotníkov a obava pacientov z kolapsu systému poskytovania zdravotnej starostlivosti. Ďakujem pekne.
Kamenický, Ladislav, poslanec NR SR (2021-04-30):
Ďakujem pekne. Pán podpredseda Blanár, musím poďakovať za tvoje vystúpenie. Myslím, že bolo veľmi odborné. A to, čo si povedal, absolútne súhlasím. Mňa zaujala jedna vec, kde si hovoril o tom, že slovo transparentnosť sa nachádza v tomto dokumente 88-krát. Tak ja sa chcem opýtať, my keď sme, a je to napísané v programovom vyhlásení vlády, „všetko, čo nie je tajné, je verejné“. My sme sa napríklad pýtali na platy a odmeny štátnych úradníkov a, čuduj sa svete, niektoré ministerstvá môjmu kolegovi vôbec neodpovedali. A musia to urobiť na základe zákona 211. Vedia to veľmi dobre. Ignorujú sa tu zákony Slovenskej republiky a keď tu teda hovoríme o právnom štáte, tak príkladom by mala ísť hlavne vláda Slovenskej republiky. Hovoríte o, napríklad tu hovoríte: „Obstarávanie – transparentne, jednoducho, bez kradnutia.“ No tak načo tu máte potom núdzový stav? Nato, aby ste nakupovali tovary a služby za miliardy eur bez normálneho verejného obstarávania. Čiže toto je tá vaša transparentnosť! Poďme sa ďalej pozrieť: „Odborníci namiesto ,našich ľudí´ do štátnych podnikov“, to je na strane 6. Ako sú obsadzované miesta prednostov okresných úradov? Tak, že si pomaly zavoláte každého známeho, ktorého máte, aby ste mu dali funkciu. To je prvá vec. A potom spomeniem ešte jednu vec. Napríklad kardioústav riadi hutník, lesy kotolník, nemocnicu lesník, bane nábytkár a vládu Slovenskej republiky plagiátor. Ďakujem pekne.
Hrušovský, Pavol, podpredseda NR SR (2010-12-15):
Panie poslankyne, páni poslanci, aktuálna informácia z výboru pre kultúru a médiá je taká, že ešte minimálne desať minút výbor bude prerokovávať vrátený zákon prezidentom Slovenskej republiky, preto odporúčam, aby sme prerušili rokovanie do 15.00 hodiny a o pätnástej budeme pokračovať v rokovaní prerokovávaním zákona, ktorý pán prezident vrátil na opätovné prerokovanie Národnej rady Slovenskej republiky. Vyhlasujem prestávku do pätnástej hodiny. Prosím? Asi áno. Nebuďte smutní, buďte optimistickí, všetko bude dobré. Máme to v rukách. (Prestávka.) (Po prestávke.)
Laššáková, Jana, podpredsedníčka NR SR (2014-09-11):
Nech sa páči, pani poslankyňa Vášáryová.
Jurinová, Erika, podpredsedníčka NR SR (2012-07-02):
Áno, ďakujem pekne. Pán Michal Bagačka.
Dostál, Ondrej, poslanec NR SR (2023-12-06):
Ďakujem obom kolegom za faktické poznámky. Pán poslanec Kišš, no nechcem tu obhajovať vládu, na to je tu vláda a aj môže sa stať, že návrh zákona má aj negatívne, aj pozitívne stránky, lebo ten návrh zákona obvykle obsahuje viacej bodov a niektoré z tých bodov môžu vo vzťahu k určitým aspektom priniesť príjmy, vo vzťahu k iným aspektom spôsobiť výdavky alebo znížiť príjmy. Čiže áno, stáva sa, že niekedy návrh zákona má aj negatívne, aj pozitívne vplyvy, či už na rozpočet alebo na iné posudzované vplyvy. Pán poslanec Grendel, áno, ten valec sa rozbieha a nie je to všetko, to, čo sme schválili v programe, ten valec bude pokračovať aj v iných oblastiach, nielen v tých, ktoré sa týkajú daní alebo návrhu zákona, ktoré už sú na programe schôdze, je zrejmé, že tam, že tam budú aj ďalšie návrhy na doplnenie programu, ktoré budú bezprostredne ohrozovať nielen peňaženky občanov, ale fungovanie a existenciu právneho štátu a vymáhania spravodlivosti. V jednej veci by som ťa však chcel poopraviť, a teda hovoril som o tom aj v rozprave, pán poslanec Susko ako minister spravodlivosti sa nielen ticho prizerá na neodôvodnené skracovanie legislatívneho konania, ktoré v minulom volebnom období tak kritizoval ako opozičný poslanec, ale on na ňom priamo sa zúčastňuje, pretože akékoľvek skrátené legislatívne konanie sa môže uskutočniť iba na návrh vlády a pán Susko je ako minister spravodlivosti členom vlády, čiže je tým, ktorý nám to nav... (Prerušenie vystúpenia časomerom.)
Ježík, Jozef, poslanec NR SR (2014-05-28):
Áno, ďakujem. Môžeme teraz hlasovať o druhom procedurálnom návrhu pána poslanca Mihála, a to je vrátiť návrh zákona jeho navrhovateľovi na dopracovanie.
Čekovský, Kristián, poslanec NR SR (2023-03-16):
Nemám informáciu o tom, že by sme mali výbor na kontrolu činnosti SIS a už asi tri mesiace sme nemali, ale v každom prípade rád by som pozval členov výboru pre kultúru a médiá, o 12.00 h pokračuje rokovanie výboru. Ďakujem.
Pellegrini, Peter, podpredseda NR SR (2020-05-13):
Ďakujem veľmi pekne, pán poslanec. Otváram rozpravu. Konštatujem, že som nedostal žiadnu písomnú prihlášku. Pýtam sa, či sa niekto hlási do rozpravy ústne. Končím možnosť prihlásiť sa do rozpravy a vyhlasujem rozpravu za skončenú a zároveň prerušujem rokovanie o tomto bode programu. Ďakujem veľmi pekne, pán minister, ďakujem, pán spravodajca. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona je uvedený pod tlačou 88, výsledky rokovania výborov sú v tlači 88a. Poprosím pána ministra práce, sociálnych vecí a rodiny, pána Milana Krajniaka, aby sa dostavil do rokovacej sály a odôvodnil tento vládny návrh zákona. Zároveň poprosím pani poslankyňu Luciu Drábikovú, aby sa potom pripravila na svoju úlohu spoločnej spravodajkyne. Poprosím, keby mohol do sály prísť pán minister práce, sociálnych vecí a rodiny Milan Krajniak. (Reakcia z pléna.) V kumbále? Ak niekto by ho mohol ísť zavolať, nech ide pán minister, aby sme kvôli nemu nemuseli stáť. (Krátka pauza pre neprítomnosť ministra v rokovacej sále.) Pán minister je už v rokovacej sále, preto budeme pokračovať o vládnom návrhu zákona z vašej dielne, pán minister, poprosím, aby ste vládny návrh zákona uvedený pod tlačou 88 odôvodnili. Nech sa páči, pán minister, máte slovo.
Pellegrini, Peter, predseda NR SR (2015-12-04):
Ja považujem, pán poslanec, za ohrozenie bezpečnosti Slovenska, keď poslanci aj napriek tomu, že niektoré veci sú prerokované v nejakom režime, rozprávajú bez ohľadu na to, v akom režime boli veci prerokovávané. Ja sa nevyjadrujem k podstate veci, ale podľa mňa ste boli účastníkom výboru, ak ste tam boli, a v režime prísne tajné ste prerokovali niektoré veci. (Potlesk.) Ak ste dneska o tom rozprávali, tak potom by som poprosil pána Přidala a možnože vyzývam z tohto miesta aj pána Dostála, aby konečne podal aj riadne nejaké návrhy na stíhanie a nie z Denníka N na mňa nejaké bludy. Ale dobre. (Ruch v sále.) Pán poslanec Lipšic, nech sa páči, máte procedurálny návrh.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 2, proti 76, zdržalo sa 53. Konštatujem, že tieto body zo spoločnej správy sme neschválili.
Kuffa, Štefan, poslanec NR SR (2012-06-28):
Ja len k tomu hlasovaniu. Kolega Dodo Hlina už ma tu aj opravil, aj ospravedlnil, ja naozaj som sa pomýlil pri tom hlasovaní. Bol som taký sústredený na toho kolegu Hlinu, že v podstate pri tom hlasovaní som sa zdržal, ale chcel som hlasovať za. Už kto ako to prijme, reagujem tu aj na kolegu Chrena... (Prerušenie vystúpenia predsedajúcim.)
Jurinová, Erika, podpredsedníčka NR SR (2013-06-25):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 21. schôdze Národnej rady Slovenskej republiky v prerušenej rozprave v druhom čítaní o zákone z 22. mája 2013, ktorým sa mení a dopĺňa zákon č. 300/2005 Z. z. Trestný zákon, vrátenom prezidentom Slovenskej republiky na opätovné prerokovanie Národnou radou (tlač 589). Nech sa páči, pán spravodajca, zaujmite svoje miesto. (Reakcia spravodajcu.) Predpoludním neukončil svoje vystúpenie písomne prihlásený do rozpravy pán poslanec Viliam Novotný. Dávam mu slovo. Nech sa páči, máte priestor na dokončenie svojho príspevku.
Poliačik, Martin, poslanec NR SR (2015-10-02):
Dúfam, že tým pádom budete zhovievavejší k forme záverečného slova, lebo som bol pripravený, že budem vystupovať v rozprave, ale teda, všimnite si tú ústretovosť.
Lengvarský, Vladimír, minister zdravotníctva SR (2022-03-24):
Vážený predsedajúci, vážený pán poslanec, mám tu pripravenú, samozrejme, odpoveď, ktorú vám môžem odovzdať, je taká veľmi široká, keďže už nie je veľa času, dovolím si vlastnými slovami. Nie je pravda, že by detskí lekári odmietali ošetrovať ukrajinské deti. Musíme si uvedomiť, aký je počet pediatrov na Slovensku a koľko tu máme v súčasnosti detí, ktoré potrebujú toto ošetrenie. Väčšina problémov vlastne aj súvisí s tým, že deti, ktoré chcú nastúpiť do školy, potrebujú preventívnu prehliadku u detského lekára. Dochádza, samozrejme, v niektorých regiónoch, kde je tých, kde je tých, kde je tá potreba väčšia, k tomu, že nie sú kapacitne schopné pediatrické ambulancie to spraviť. My budeme od budúceho týždňa vytvárať v nemocniciach, hlavne veľkých, fakultných, miesta, kde teda budú vznikať pediatrické ambulancie, ktoré budú toto riešiť. Takže podľa informácií, ktoré máme z vyšších územných celkov, u ukrajinských teda utečencov, ktorí majú štatút dočasného útočiska a ktorí sú rozmiestnení po území Slovenska, nie nárazovo, ale nejak tak rozptýlene, tak tam tá integrácia do pediatrického systému prebieha bez vážnejších problémov. Takže v súčasnosti riešime len veľké tie ubytovacie kapacity, prípadne nárazové akcie, ktoré sú spojené s výskytom či už nejakých menších epidémií vo veľkých ubytovacích zariadeniach, alebo s nárazovou potrebou hromadného vyšetrovania detí pred nástupom do školy.
Danko, Andrej, podpredseda NR SR (2024-01-16):
Poprosím ešte s reakciou na faktické, aby sme uzavreli vystúpenie poslanca Čaučíka a z úcty k jeho vystúpeniu o kľud v sále. Pán poslanec Čaučík, reakcia na faktické, nech sa páči.
J. Vaľová, poslankyňa: (2009-02-03):
Po prvé predkladáme návrh na ratifikovanie revidovanej Európskej sociálnej charty, opakujem revidovanej. Tá garantuje sociálnu ochranu občanov Slovenskej republiky a rozširuje sociálne práva pre občanov. Nie sú tam obmedzenia. Je tam podľa mňa viacero práv. Ďalej by som chcela jednu povedať vec, čo teda neviem si to vysvetliť a budem rada, keď mi to vysvetlíte, keď hovoríte, že ideme zjemniť podmienky pre rozvodovosť. Myslíte si, že ak je rodina, kde jeden z rodičov pije, týra deti a podobne a tá matka nemá peniaze na to, aby sa uživila, že toto je podľa vás taká tá súdržnosť, ktorá prežije hospodársku krízu? Pretože ja to nechápem. Možno mi to vysvetlíte, ale ja si to neviem predstaviť, o čom ste rozprávali. V tomto som vás nepochopila a myslím si, že viacerí. A čo sa týka sociálnych podnikov, no, pán Brocka, vy ste múdrejší ako celá Európa, aj celá opozícia, pretože sociálne podniky vo Francúzsku existujú od 2. svetovej vojny. Taliansko má 7 000 sociálnych podnikov a tieto podniky nie sú založené na biznise. Sú založené na tom, že väčšina prostriedkov ide na 45 % pokrytia mzdy pre znevýhodnené osoby a na ich odvody. To je väčšia časť finančných prostriedkov, ktorá ide do sociálneho podniku. A my v tomto práve zákone uvoľňujeme obciam, vyšším územným celkom a tým, ktorí zriadili svoje príspevkové organizácie, aby takéto podniky mohli uzavrieť. Pretože možno neviete, ale sú ľudia, ktorí majú 40 km do mesta, žijú v obciach a títo ľudia nemajú vzdelanie a majú problém sa zamestnať a úplne v iných oblastiach, ako je píla, ako vy rozprávate, lebo sú iné oblasti, kde ten sociálny podnik môže fungovať a kde nemusí robiť konkurenciu okolitým podnikom. Treba si to pozrieť a možnože aj v iných štátoch a možnože potom pochopíte, o čom to je, sociálne podniky sú. A ja si myslím, že znevýhodnených občanov potrebujeme umiestniť a je to oveľa lepšie, ak ten občan nepoberá dávku, ale ak je platiteľom dávok.
Simon, Zsolt, poslanec NR SR (2019-10-25):
Ďakujem pekne. Pán kolega Krajčí, tak ako ste to niekoľkokrát povedali, je to vízia. Vízia reformy. Naozaj nie je to skutočná reforma, keď, ja nie som lekár, ja som sa radil s lekármi, s našimi odborníkmi zo strany a dali nám pár takých heslovitých bodov, prečo by sme tento materiál nemali podporiť: - Nie je stanovená reálna cena výkonov. - Zvýhodňuje veľké nemocnice, ktoré sa dodnes opakovane zadlžujú. - Nemocnice vyššieho typu koncentruje na jednu časť územia republiky: Žilina, Ružomberok, Martin, Trenčín. Takáto hustota niekde na strednom Slovensku nie je. Trebárs štátom garantovaná nemocnica od Nitry po Košice neexistuje jedna. To znamená, že pani ministerka a celá táto vláda trestá Slovákov na juhu Slovenska len preto, lebo majú susedov Maďarov. Tam taká koncentrácia nie je. A bavíme sa na pôde parlamentu a musíme sa na to pozrieť aj z tohto pohľadu. - A nerieši vôbec personálnu politiku a akútny nedostatok lekárov a zdravotných sestier. Takže z tohto dôvodu tento materiál ja určite nepodporím. Ďakujem.
Bernaťák, Tibor, poslanec NR SR (2016-09-07):
Ďakujem. Pán predsedajúci, vo všeobecnej rozprave k tomuto návrhu vystúpili dvaja poslanci. Pani poslankyňa Jurinová predložila návrh, aby tento návrh zákona prerokoval aj výbor pre ľudské práva a národnostné menšiny. Najprv teda budeme hlasovať o tom, že Národná rada prerokuje návrh zákona v druhom čítaní. Prosím teda, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Danko, Andrej, predseda NR SR (2018-09-18):
Ďakujem pani poslankyni. Do rozpravy je prihlásený poslanec Drobný.
Budaj, Ján, minister životného prostredia SR (2021-07-01):
Ešte raz, tie projekty jednak bežia, ktoré nájdete na internete, mňa nenapadlo vám ich všetky menovať, ale spomínajú mi tu kolegovia, že napríklad presunom sa upriamili peniaze na sanácie svahových deformácií vo vybraných lokalitách Slovenska, ktoré sa práve tu tvoria kvôli dažďom, ktoré boli v máji, ale napokon aj dnes sú zatopené, je zatopených šesť dedín vo východoslovenskom kraji. Tak sa sanácie havarijných svahových deformácií stali pomerne akútnymi. Financie sú nasmerované v tejto chvíli na sedem lokalít Brezovička, Dačov, Kapušany, Ondrašovce, Petrovany, Varhaňovce a Stránske. Dôraz bude kladený na zníženie alebo úplné zastavenie svahovej deformácie a zabezpečenie stabilizácie, trvalej stabilizácie narušeného územia. Vo všeobecnosti sanačné práce zahŕňajú v tomto prípade aj odvodnenie a technické stabilizačné terénne úpravy zosuvného svahu. Je to veľmi náročná práca, žiaľ, na niektorých lokalitách sa naozaj povolila výstavba v oblasti, kde sa povoľovať nemala. Tu spomeniem aj plán vytvorenia Atlasu pasívnej infraštruktúry Slovenska, ktorý by mal byť kľúčom a súvisí nakoniec aj s novou vodnou politikou. My naozaj nemáme dostatok usporiadaných dát. Ako som povedal, dáta kadejaké sa zbierali celé roky, nie vždy sú kompatibilné, ale najmä nie sú usporiadané tak, aby aj občan, aj odborník mali obraz o situácii. V tomto prípade nám aj pri pláne, novom pláne vodného hospodárstva vyplývajú úlohy do tohoto Atlasu pasívnej infraštruktúry, chceme dosiahnuť, aby na celom Slovensku nielen ľudia videli, kde sú envirozáťaže, to väčšinou vedia, ale aby naozaj veľmi jasne vedeli, že ak idú stavať v blízkosti vodného toku, ktorý vyzerá ako letný potôčik, tak že on sa naozaj môže v okamihu premeniť na riavu, ktorá ohrozí majetok aj životy. A to isté, aby obce nepovoľovali stavebné činnosti v oblasti zosuvov. Tých zosuvov je na Slovensku oveľa viac, než sa hovorieva, lebo zatiaľ našťastie k nejakým veľkým smrteľným prípadom neprišlo, ktoré sú známe z tretieho sveta, ale niekedy aj z Talianska alebo z Turecka. V takýchto našich podmienkach je to ale otázka času, kedy môže prísť aj k obetiam na životoch. Preto je správne, že časť tých peňazí, ktoré sa v tejto chvíli, napríklad pre ešte prebiehajúce chemické analýzy nealokujú do environmentálnych záťaží, takže boli presunuté na stabilizovanie rizikových svahov.
Janckulík, Igor, poslanec NR SR (2017-05-11):
Teraz, pán predseda, dajte hlasovať o bode dva poslankyne Zemanovej.
Matovič, Igor, poslanec NR SR (2012-08-07):
Pani predsedajúca, milé dámy, milí páni, mal by som teraz vystúpiť normálne v rozprave, ale s pani predsedajúcou som sa bavil, je spor vlastne, sa vedie a má sa riešiť až na grémiu, že či vlastne človek alebo poslanec, ktorý vystupuje za klub, môže takisto vystúpiť aj v samotnej rozprave druhýkrát. Minulý týždeň viacero prípadov takýchto bolo, ale keďže nechcem zbytočne spôsobovať nejaké problémy, tak tohto vystúpenia sa vzdávam, kým sa vlastne tento problém nevyrieši na grémiu. Takže vystúpim až potom v samotnej rozprave.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 132 poslancov, za 126, proti žiadny, zdržali sa 5, nehlasoval 1. Konštatujem, že sme schválili vládny návrh novely zákona o Slovenskej akadémii vied. Dávam slovo spoločnému spravodajcovi z výboru pre sociálne veci pánovi poslancovi Jánovi Kerekrétimu, aby uvádzal hlasovanie o bode 37 programu. Je to druhé čítanie o návrhu poslancov Šebovej, Péter, Žitňanskej, Krajčího na vydanie zákona, ktorým sa dopĺňa zákon 461/2003 Z. z. o sociálnom poistení (tlač 569). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Zuzany Šebovej, Moniky Péter, Jany Žitňanskej a Mareka Krajčího na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 569.)
Hrnčiar, Andrej, podpredseda NR SR (2018-11-27):
Vyhlasujem 5-minútovú prestávku. Pani poslankyňa bude pokračovať až po hlasovaní. Je 17.00 hodín. Ja som vás chcel nechať, pani poslankyňa, dohovoriť, ale nech sa páči. Takže vyhlasujem 5-minútovú prestávku. (Prestávka.) (Po prestávke.)
Jurinová, Erika, podpredsedníčka NR SR (2015-06-26):
Ďakujem, pán navrhovateľ. Pani spravodajkyňa sa nechce vyjadriť. Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Alojza Hlinu na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony. Návrh zákona je pod tlačou 1615. Návrh na jeho pridelenie na prerokovanie výborom je v rozhodnutí č. 1632. Dávam slovo pánovi poslancovi Alojzovi Hlinovi, aby predniesol návrh zákona. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 1615.)
Laššáková, Jana, podpredsedníčka NR SR (2014-12-03):
Nech sa páči, pán poslanec Kadúc. Pán poslanec je posledným z ústne prihlásených do rozpravy. Po záverečných slovách budeme pokračovať štátnym rozpočtom. Nech sa páči.
Paška, Pavol, predseda NR SR (2013-11-29):
(Hlasovanie.) 135 prítomných, 84 za, 51 sa zdržalo. Schválili sme novelu daňového poriadku. Dámy a páni, odhlasovali sme prerokované body, vyhlasujem prestávku do 11.35 hodiny a budeme pokračovať. (Prestávka.) (Po prestávke.)
Pellegrini, Peter, predseda NR SR (2015-12-15):
Pán poslanec Hlina ako ďalší písomne prihlásený do rozpravy.
P. Hrušovský, podpredseda NR SR: (2002-05-14):
P. Delinga, poslanec: Áno, áno. V nadväznosti na to, čo povedal pán Maxon. Budeme mať, pán minister, aj iné šumivé vína ako s 8,5-percentnou objemovou výškou alkoholu? Pretože toto, čo ste napísali do zákona, bude viesť k tomu, že bude len maximálne 8,5-percentné šumivé víno. Ďakujem.
Blanár, Juraj, podpredseda NR SR (2021-09-30):
Nechajte pána poslanca, aby mohol voľne vystupovať, nech sa páči.
M. Hort, podpredseda NR SR: (2009-10-27):
Pán poslanec Štefanec bol posledný a jediný prihlásený do rozpravy, a preto vyhlasujem všeobecnú rozpravu za skončenú. Pani navrhovateľka, chcete sa vyjadriť v záverečnom slove? Áno. Nech sa páči.
P. Hrušovský, predseda NR SR: (2003-12-11):
J. Hurban, poslanec: Ďakujem pekne. Vážený pán predseda, vážený pán podpredseda vlády, kolegyne, kolegovia, dovoľte mi, aby som v zmysle zákona Národnej rady o rokovacom poriadku vystúpil k vládnemu návrhu zákona o spotrebnej dani z vína, ktorú ste dostali ako tlač č. 468. Tento návrh  bol doručený poslancom Národnej rady v  stanovenej lehote a dnes sa uskutočňuje jeho prvé čítanie. Predseda Národnej rady  posúdil tento návrh a zaradil ho na rokovanie  20. schôdze. Ako spravodajca v prvom čítaní si  osvojujem stanovisko, že tento návrh  spĺňa z formálnoprávnej stránky všetky náležitosti  návrhu zákona, ako aj náležitosti určené v legislatívnych pravidlách. Z hľadiska vecného zastávam názor, že návrh zákona rieši závažnú problematiku, ktorú je potrebné upraviť spôsobom, ako je navrhnuté v tomto návrhu zákona.   Po rozprave budem potom odporúčať, aby sme prerokovali tento návrh zákona v druhom čítaní a zároveň budem navrhovať, aby okrem výboru pre financie, rozpočet a menu bol pridelený tento návrh zákona aj ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Za gestorský výbor budem navrhovať výbor pre financie, rozpočet a menu s tým, že vymenované výbory prerokujú návrh zákona do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Skončil som, pán predseda.
Grendel, Gábor, podpredseda NR SR (2022-11-30):
V rozprave ešte pán minister financií. Nech sa páči.
Blanár Juraj, podpredseda NR SR (2022-09-30):
Chcete predniesť pozmeňujúci návrh? Samozrejme, ale...